gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6406, del 26-11-2010 (2010/12452)

Informació pública de l'estudi d'impacte ambiental per a projecte de col·lector de sanejament per a naus industrials amb emplaçament en la carretera CV-200, km 2,5.
--------------------------------------------------------------------------------------------------------------------------------------------------------------------

### Dades del document

Número de DOGV
:   6406

Data del DOGV
:   26-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12484


Organisme emissor
:   Ajuntament de Castellnovo

Tipus de document
:   Anunci

Informació pública de l'estudi d'impacte ambiental per a projecte de col·lector de sanejament per a naus industrials amb emplaçament en la carretera CV-200, km 2,5.  
 [2010/12326]  
La mercantil Papas Maribel, SL ha presentat estudi d'impacte ambiental per a projecte de col·lector de sanejament per a naus industrials amb emplaçament en la carretera CV-200, km 2,5 al terme municipal de Castellnovo.  
De conformitat amb el que disposa l'article 22 de la Llei 2/1989, de 3 de març, de la Generalitat Valenciana, d'Impacte Ambiental, se sotmet el mencionat estudi d'impacte ambiental al tràmit d'informació pública, durant un termini de 30 dies, perquè els qui es consideren afectats d'alguna manera per la realització del projecte puguen fer les observacions pertinents.  
Castellnovo, 12 de novembre de 2010.- L'alcalde president: Jorge Picó Sánchez.
Diari Oficial de la Generalitat Valenciana


Sumari del DOGV 6188, del 20-01-2010 (2010/122)

Modificació de les bases del procediment de selecció per a la provisió en propietat, mitjançant concurs oposició, de 40 places d'auxiliars d'administració general.
-------------------------------------------------------------------------------------------------------------------------------------------------------------------

### Dades del document

Número de DOGV
:   6188

Data del DOGV
:   20-01-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/122


Data del document
:   18-12-2009

Organisme emissor
:   Ajuntament d'Elx

Tipus de document
:   Resolució

Anàlisi jurídica

 Descriptors 

:   * Elx
    * concurs administratiu

Modificació de les bases del procediment de selecció per a la provisió en propietat, mitjançant concurs oposició, de 40 places d'auxiliars d'administració general. [2010/122]  
La Junta de Govern Local, en la sessió de l'11 de desembre de 2009, adoptà, entre altres, l'acord següent:  
Ampliar en 45 dies naturals més el termini per a la realització del segon exercici de la convocatòria, i modificar el que disposa a l'efecte la base 6.2 del procediment de selecció per al proveïment en propietat mitjançant concurs oposició de 40 places d'auxiliars d'administració general, atesos els raonaments anteriorment expressats.  
Cosa que es fa pública per a coneixement dels interessats i als efectes legals oportuns.  
Elx, 18 de desembre de 2009.- El tinent d'alcalde d'Organització i Recursos Humans: Emilio Martínez Marco.
Diari Oficial de la Generalitat Valenciana


Sumari del DOGV 6215, del 26-02-2010 (2010/1837)

Notificació de la sentència dictada en el judici ordinari número 430/2007.
--------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1837


Data del document
:   07-01-2010

Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el judici ordinari número 430/2007. [2010/1837]  
Judici ordinari 000430/2007  
Part demandant: Jorge Javier Grasso.  
Part demandada: José Cotanda Cuevasanta, Concepción Cuevasanta i José Cotanda Cardona.   
Pilar Ferrando Mansanet, secretària del Jutjat de Primera Instància número 25 de València, faig saber:  
Que en el judici a què es fa referència s'ha dictat la resolució que té l'encapçalament i la dispositiva que literalment són com segueix:   
«Sentència número 49/2009   
Jutge que la dicta: Ana María Mestre Soro.  
Lloc: València.   
Data: 12 de març de 2009.   
Dispositiva   
Estime de forma parcial la demanda interposada per Jorge Javier Grasso contra José Cotanda Cuevasanta, Concepción Cuevasanta Peris i José Cotanda Cardona, i condemne aquests demandats a pagar solidàriament a l'actor la suma de 3.824,94 euros, més un interés anual igual al legal del diner incrementat en dos punts des de la sentència, havent de pagar cada part les costes causades a instàncies seues i les comunes a mitges.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).   
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat d'interposar-hi un recurs, amb la indicació dels pronunciaments que s'impugnen (article 457.2 LECn).   
Aquesta és la sentència, que pronuncie, mane i firme».   
Atés que es desconeix el domicili o la residència actuals de la part demandada, José Cotanda Cuevasanta, mitjançant la provisió de 7 de gener de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència a José Contando Cuevasanta.  
València, 7 de gener de 2010.- La secretària judicial: Pilar Ferrando Mansanet.
Diari Oficial de la Generalitat Valenciana


Sumari del DOGV 6326, del 05-08-2010 (2010/8904)

Informació pública de la modificació de les tarifes de clavegueram a Massalfassar.
----------------------------------------------------------------------------------

### Dades del document

Número de DOGV
:   6326

Data del DOGV
:   05-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/8904


Organisme emissor
:   Omnium Iberico, SA

Tipus de document
:   Anunci

Informació pública de la modificació de les tarifes de clavegueram a Massalfassar.  
 [2010/8904]  
S'informa perquè en prengueu coneixement que, segons l'estudi econòmic presentat per Omnium Ibérico, SA, a l'Ajuntament de Massalfassar en data 5 de maig de 2010, procedeix actualitzar la tarifa de clavegueram per a l'any 2010 a eixa població.   
Tarifa any 2010  
Quota de servei: 0,2024 euros /mes.  
Quota de consum: 0,154 euros/m³.  
Sobre les presents tarifes s'aplicarà l'impost sobre el valor afegit d'acord amb l'establert en la Llei 37/1992, de 28 de desembre.  
Cosa que es fa pública.   
València, 5 d'agost de 2010.- El director: Francisco Zorrilla.
Diari Oficial de la Generalitat Valenciana


Sumari del DOGV 6301, del 01-07-2010 (2010/7331)

Ressenya de la Resolució d'11 de gener del 2010, del conseller de Medi Ambient, Aigua, Urbanisme i Habitatge, i vicepresident tercer del Consell, relativa a l'homologació i Pla parcial del sector les Fontanelles de Picassent
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6301

Data del DOGV
:   01-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/7331


Data del document
:   10-06-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Picassent
    * pla d'urbanisme

Ressenya de la Resolució d'11 de gener del 2010, del conseller de Medi Ambient, Aigua, Urbanisme i Habitatge, i vicepresident tercer del Consell, relativa a l'homologació i Pla parcial del sector les Fontanelles de Picassent [2010/7331]  
D'acord amb l'article 104.2.b de la Llei 16/2005, de 30 de desembre, de la Generalitat, urbanística valenciana (DOGV número 5167, de 31 de desembre de 2005), es publica una ressenya de la Resolució del conseller de Medi Ambient, Aigua, Urbanisme i Habitatge, i vicepresident tercer del Consell, d'11 de gener del 2010, la qual s'ha publicat juntament amb les normes urbanístiques aprovades en el Butlletí Oficial de la Província de València, número 124, de 27 de maig del 2010.  
Exp. PL 43/2009. Homologació i Pla parcial del sector les Fontanelles de Picassent.  
València, 10 de juny del 2010.- El director general d'Urbanisme: José María Selva Ros.
Diari Oficial de la Generalitat Valenciana


Sumari del DOGV 6274, del 25-05-2010 (2010/5541)

Aprovació definitiva del Projecte de Reparcel·lació i Urbanització del Programa de la Unitat d'Execució La Paz.
---------------------------------------------------------------------------------------------------------------

### Dades del document

Número de DOGV
:   6274

Data del DOGV
:   25-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/5541


Data del document
:   16-03-2010

Organisme emissor
:   Ajuntament de Losa del Obispo

Tipus de document
:   Anunci

Descriptors 

:   * Losa del Obispo
    * administració local
    * pla d'urbanisme

Aprovació definitiva del Projecte de Reparcel·lació i Urbanització del Programa de la Unitat d'Execució La Paz. [2010/5541]  
Mitjançant l'Acord del Ple de l'Ajuntament de data 26 de juny de 2008, es va aprovar definitivament el programa d'actuació integrada, per gestió directa, de la unitat d'execució La Paz, comprensiu de projecte de reparcel·lació i projecte d'urbanització.  
Contra l'acte indicat es podrà formular recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquest anunci, o potestativament recurs de reposició a interposar en el termini màxim d'un mes davant de l'òrgan que dicta l'acord a impugnar, sense perjuí que es puga exercitar qualsevol altre recurs que s'estime procedent.  
Losa del Obispo, 16 de març de 2010.- L'alcalde president: Benjamín M. Aparicio Cervera.
Diari Oficial de la Generalitat Valenciana


Sumari del DOGV 6261, del 06-05-2010 (2010/4711)

Aprovació provisional del Pla General d'Ordenació Urbana.
---------------------------------------------------------

### Dades del document

Número de DOGV
:   6261

Data del DOGV
:   06-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/4711


Data del document
:   26-04-2010

Organisme emissor
:   Ajuntament de les Alqueries

Tipus de document
:   Anunci

Descriptors 

:   * Alqueries, les
    * administració local
    * pla d'urbanisme

Aprovació provisional del Pla General d'Ordenació Urbana. [2010/4711]  
El Ple de l'Ajuntament d'Alquerías del Niño Perdido, en sessió celebrada el dia 15 d'abril de 2010, va acordar per unanimitat aprovar provisionalment el Pla General d'Ordenació Urbana d'Alquerías del Niño Perdido, amb la redacció final donada després d'adequar-lo als informes emesos, al·legacions estimades i altres criteris acceptats; així mateix, es va acordar elevar l'expedient a la conselleria competent en matèria d'urbanisme, perquè resolga sobre l'aprovació definitiva d'aquest.  
Cosa que es fa pública perquè en prengueu coneixement; es fa saber que la tramitació ha conclòs en seu municipal i en endavant serà d'aplicació el que resulte de l'aprovació definitiva per part de la conselleria competent en matèria d'urbanisme.  
Alquerías del Niño Perdido, 26 d'abril de 2010.- L'alcaldessa: Consuelo Sanz Molés.
Diari Oficial de la Generalitat Valenciana


Sumari del DOGV 6184, del 14-01-2010 (2009/14972)

Informació pública de l'aprovació provisional del compte de liquidació definitiva de la UE 4B.
----------------------------------------------------------------------------------------------

### Dades del document

Número de DOGV
:   6184

Data del DOGV
:   14-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/14484


Data del document
:   09-12-2009

Organisme emissor
:   Ajuntament de Meliana

Tipus de document
:   Informació Pública

Descriptors 

:   * Meliana
    * administració local
    * pla d'urbanisme

Informació pública de l'aprovació provisional del compte de liquidació definitiva de la UE 4B. [2009/14108]  
El Ple de l'Ajuntament, en sessió celebrada el 3 de desembre de 2009, ha adoptat, entre altres, el següent acord:  
Primer. Aprovar provisionalment el compte de liquidació definitiva de la unitat d'execució 4B.  
Segon. Sotmetre'l a informació pública mitjançant edicte publicat en un diari d'informació general editat en la Comunitat Valenciana i, posteriorment o simultàniament, en el Diari Oficial de la Comunitat Valenciana, per un període d'un mes, comptat des de l'última publicació, de conformitat amb allò disposat en els articles 69 de la LRAU i 128 i 129 del RD 3288/1978, de 25 d'agost, i sense perjudici de la notificació individualitzada de l'edicte a tots els afectats.  
Tercer. Durant el període d'informació pública podrà consultar-se la referida documentació en els departaments d'Intervenció i Urbanisme, en horari d'atenció al públic, i presentar les al·legacions i suggeriments que s'estimen oportuns.  
Meliana, 9 de desembre de 2009.- L'alcalde: Blas L. Devís Roig.
Diari Oficial de la Generalitat Valenciana


Sumari del DOGV 6252, del 23-04-2010 (2010/4411)

CORRECCIÓ d'errades de la Resolució de 22 de març de 2010, de la Conselleria de Justícia i Administracions Públiques, per la qual s'eleva a definitiva la llista provisional de persones admeses i excloses a les proves selectives d'accés al grup C, sector administració especial, operador/a de sistemes informàtics, torn d'accés lliure i torn de persones amb discapacitat, Convocatòria 33/08, i es convoca les persones aspirants admeses a la realització del primer exercici.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6252

Data del DOGV
:   23-04-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/4411


Data del document
:   13-04-2010

Organisme emissor
:   Conselleria de Justícia i Administracions Públiques

Tipus de document
:   Correcció d'errades

Anàlisi jurídica

CORRECCIÓ d'errades de la Resolució de 22 de març de 2010, de la Conselleria de Justícia i Administracions Públiques, per la qual s'eleva a definitiva la llista provisional de persones admeses i excloses a les proves selectives d'accés al grup C, sector administració especial, operador/a de sistemes informàtics, torn d'accés lliure i torn de persones amb discapacitat, Convocatòria 33/08, i es convoca les persones aspirants admeses a la realització del primer exercici. [2010/4411]  
Publicada la Resolució de la Conselleria de Justícia i Administracions Públiques el 31 de març de 2010 (DOCV número 6.237) per la qual es publica la llista definitiva de persones admeses i excloses a les proves selectives d'accés al grup C, sector administració especial, operador/a de sistemes informàtics, torn d'accés lliure i discapacitats, s'ha detectat el següent error i es procedix a la seua correcció mitjançant la inclusió en l'annex I, persones admeses, torn lliure: «63242692 Borjabad Piedra, Raquel».  
València, 13 d'abril de 2010.- La consellera de Justícia i Administracions Públiques: Paula Sánchez de León Guardiola.
Diari Oficial de la Generalitat Valenciana


Sumari del DOGV 6190, del 22-01-2010 (2010/165)

Adjudicació definitiva número 636/2009. Servici de manteniment integral de dos equips de tomografia axial computat GE Medical Systems de l'Hospital Arnau de Vilanova de València.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6190

Data del DOGV
:   22-01-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/165


Data del document
:   07-01-2010

Organisme emissor
:   Conselleria de Sanitat

Tipus de document
:   Resolució

Descriptors 

:   * contracte de serveis
    * adjudicació de contracte administratiu

Adjudicació definitiva número 636/2009. Servici de manteniment integral de dos equips de tomografia axial computat GE Medical Systems de l'Hospital Arnau de Vilanova de València. [2010/165]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut de València - Arnau de Vilanova - Llíria. carrer de Sant Climent, 12, 46313 - València. Telèfon 03 003 97 74, fax 96 386 85 50.  
c) Número d'expedient: 636/2009.  
2. Objecte del contracte  
a) Tipus de contracte: contracte de servicis.  
b) Descripció de l'objecte: servici de manteniment integral de dos equips de tomografia axial computat G.E. Medical Systems de l'Hospital Arnau de Vilanova.  
c) Lots: -  
3. Tramitació, procediment i forma d'adjudicació  
a) Tramitació: ordinària.  
b) Procediment: negociat.  
c) Forma: sense publicitat.  
4. Pressupost base de licitació  
Import total: dos-cents setanta mil nou-cents trenta-un euros i tres cèntims (270.931,03 €) IVA exclòs; tres-cents catorze mil dos-cents vuitanta euros (314.280,00 €) IVA inclòs.  
5. Adjudicació definitiva  
a) Data: 28 d'octubre de 2009.  
b) Contractista: General Electric Healthcare España, SA.  
c) Nacionalitat: espanyola.  
d) Import d'adjudicació: dos-cents setanta mil nou-cents trenta-un euros i tres cèntims (270.931,03 €) IVA exclòs; tres-cents catorze mil dos-cents vuitanta euros (314.280,00 €) IVA inclòs.  
València, 7 de gener de 2010.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6328, del 09-08-2010 (2010/8850)

Notificació de resolució. Expedient sancionador número 448/09 SAN.
------------------------------------------------------------------

### Dades del document

Número de DOGV
:   6328

Data del DOGV
:   09-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/8850


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient sancionador número 448/09 SAN. [2010/8850]  
De conformitat amb el que disposen els articles 59.5 i 61 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'expressa, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 448/09 SAN  
Interessat: Ramón Falcó Mahiques.  
Últim domicili conegut: c/ Sant Gregori, 21, 1, 1. Bellús. València.  
Assumpte: resolució d'expedient sancionador dictat per la secretària autonòmica el 21 de juny de 2010.  
El corresponent expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46895, de València, on heu de comparéixer per a conéixer el contingut íntegre de l'acte en el termini de deu dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 14 de juliol de 2010.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 6426, del 28-12-2010 (2010/12194)

Notificació de la resolució dictada en les actuacions de mesures provisionals prèvies a la demanda número 1125/2010.
--------------------------------------------------------------------------------------------------------------------

### Dades del document

Número de DOGV
:   6426

Data del DOGV
:   28-12-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12303


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la resolució dictada en les actuacions de mesures provisionals prèvies a la demanda número 1125/2010. [2010/12778]  
Mesures provisionals prèvies a la demanda 001125/2010  
De: Nadia Rami.  
Procuradora: Elena Sánchez Rodríguez.  
Contra: Abdelaziz Rakib.  
Cèdula de notificació  
En el procediment a què es fa referència s'ha dictat la resolució amb data 16 de novembre de 2010 en les actuacions de mesures prèvies número 1125/2010, a instàncies de Nadia Rami contra l'espòs Abdelaziz Rakib, en parador desconegut, la part dispositiva de la qual, literalment, és com segueix:  
«Part dispositiva  
Atés el que s'ha exposat, José Luis Conde-Pumpido García, jutge de Primera Instància número 7 de Castelló de la Plana, disposa adoptar les mesures següents:  
1. Els cònjuges Abdelaziz Rakib i Nadia Rami podran viure separats, cessant la presumpció de convivència conjugal entre ells.  
Queden revocats els consentiments i poders que qualsevol dels cònjuges haja atorgat a l'altre.  
3. S'atribueix a l'esposa la guarda i custòdia i l'exercici ordinari de la pàtria potestat respecte del fill menor comú d'ambdós.  
4. S'atribueix a la mare i al fill l'ús i gaudi del domicili conjugal.  
5. El pare ha de pagar, en concepte de pensió d'aliments per al fill, la suma de 300 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus al consum.  
6. Les despeses extraordinàries que genere el fill seran sufragades per ambdós progenitors a mitges.  
Aquests efectes i mesures només subsistiran si en el termini de 30 dies des de la data de l'adopció s'interposa una demanda de nul·litat, separació o divorci, tret de la revocació de poders, que és definitiva.  
Per a la notificació al demandat Abdelaziz Rakib, en parador ignorat, publiqueu edictes al tauler d'anuncis del Jutjat i en el Diari Oficial de la Comunitat Valenciana.  
Aquesta és la meua interlocutòria, que s'unirà al llibre d'interlocutòries per deixar testimoniança en les actuacions, contra el qual no s'hi pot interposar cap recurs, que ordene i signe».  
I com a conseqüència del parador ignorat d'Abdelaziz Rakib, estenc aquest edicte perquè valga de cèdula de notificació.  
Castelló de la Plana, 16 de novembre de 2010.- El secretari: Pedro Moya Donate.